Jakov Fak
Jakov Fak je hrvatski i slovenski biatlonac. Osvajač je srebrne medalje sa Zimskih olimpijskih igara 2018. u Pyeongchangu u utrci na 20 km, bronzane sa Zimskih olimpijskih igara 2010. u Vancouveru u utrci na 10 km te bronzane medalje sa Svjetskog prvenstva u biatlonu u Pyeongchangu 2009. godine. On je od 120 biatlonaca trku dugu 20 km prešao 17 sekundi nakon najboljeg biatlonca svih vremena, Norvežanina Ole Einara Bjørndalena i svega tri sekunde nakon srebrnog Nijemca Christopha Stephana. Sportsku karijeru počeo je kao skijaš-trkač, a kasnije se prebacio na biatlon. Ima sjajne rezultate u juniorskoj konkurenciji. Prvu medalju na svjetskim prvenstvima Fak je osvojio u dohvatnoj trci na 12,5 km na juniorskom SP-u u ljetnom biatlonu održanom u septembru 2008. godine u Francuskoj. To je bila prva svjetska medalja za Hrvatski biatlonski savez nakon otcjepljenja od Hrvatskog skijaškog saveza 2006. godine.